stanford-oval/wikipedia huggingface dataset:
ארלז קורט

| --- | --- |

שיכון טיפוסי בארלז קורט
 מידע
 עיר:  הרובע המלכותי קנזינגטון וצ'לסי 
 אוכלוסייה:  9,104 (27 במרץ 2011)
 קואורדינטות:  51°29′26″N 0°11′45″W﻿ / ﻿51.490616666667°N 0.19584722222222°W﻿ / 51.490616666667; -0.19584722222222
  (למפת לונדון מוגדלת) קנט סארי ברקשייר בקינגהאם הרטפורדשייר אסקסארלז קורט(למפת לונדון רגילה) קנט סארי בר. בקי. הרטפורדשייר אסקסארלז קורט
 
גני פילביץ', ארלז קורט, שנת 1875 לערך. בתמונה ניתן לראות את הכנסייה הקהילתית סנט. קת'ברטס.
מרכז התערוכות ארלז קורט.
ארלז קורט (באנגלית: Earls Court - "חצר הרוזן") היא שכונה ברובע קנזינגטון וצ'לסי של העיר לונדון בירת הממלכה המאוחדת. השכונה ממוקמת סביב דרך ארלז קורט, כ־5 ק"מ דרומית־מערבית לצ'רינג קרוס וכיכר טרפלגר. השכונה גובלת בדרום קנזינגטון במזרחה, במערב קנזינגטון במערבה, בצ'לסי בדרומה ובקנזינגטון מצפון לה.
נכון לשנת 2001 התגוררו בשכונה 9,659 תושבים.
היסטוריה

אזור ארלז קורט היה אזור חקלאי בו גידלו תבואות וירקות עבור שוקי לונדון. לאחר הכיבוש הנורמני היה האזור בשליטת רוזני אוקספורד ממשפחת ורה (Vere). בספר יום הדין משנת 1086 מצוין כי אוברי דה ורה הראשון התגורר באחוזת ג'פרי דה מונטבריי. בהמשך הפך אוברי דה ורה לנתין הכתר אשר העניק לו את השטח ישירות. חצרם של רוזני אוקספורד היה ממוקם במקום בו ממוקמת כיום תחנת הרכבת התחתית של ארלז קורט (הנקראת על שם החצר).
הקמת תחנת הרכבת בשנת 1865–1869 הייתה הזרז אשר גרם לפיתוח האזור והפיכתו מאזור חקלאי לשכונות מגורים. במשך עשרים השנים שאחרי הקמת תחנת הרכבת בשנת 1867 הפך האזור לפרוור צפוף ובו 1,200 בתים ושתי כנסיות. שכונות סהר ארדלי (Eardley Crescent) וגני קמפספורד (Kempsford Gardens) אשר נבנו בין השנים 1867 ו-1873. בשנת 1873 החלה הבנייה באזור כיכר ארלז קורט ודרך לונגרידג' (Longridge Road ), ובשנת 1874 החלה הבנייה באזור דרך נוורן (Nevern Place). בשנת 1876 החלו הבנייה לצידי דרך טרבוביר (Trebovir Road) ובשכונת גני פילביץ' (Philbeach Gardens). כיכר נוורן (Nevern Square) נבנתה בשנת 1880.
לאחר מלחמת העולם השנייה התיישבו בשכונה מהגרים רבים מאוסטרליה ומניו זילנד, דבר שהביא לשכונה את הכינוי "סמטת קנגורו" (Kangaroo Alley).
אדריכלות

בשכונה מבנים רבים שנבנו בראשית ובאמצע התקופה הוויקטוריאנית בסגנון ויקטוריאני טיפוסי. מבנים אלה נבנו לרוב סביב כיכרות שבהם נבנו גנים קהילתיים כגון גני ברמהאם (Bramham Gardens) וגני קורטפילד (Courtfield Gardens) וכן כיכר נוורן ושכונת גני פילביץ' שנבנו סביב גנים פורמליים, שהמפתחות אליהם ניתנו רק לתושבי השכונה.
תרבות

בשכונה ממוקם תיאטרון פינבורו אשר נפתח בשנת 1980 כתיאטרון קהילתי מקומי וזכה לפרסים רבים. במועדון הטרובדור שבשכונה הפועל מאז שנת 1954 הופיעו אמנים רבים בהם בוב דילן, ג'ימי הנדריקס ואלוויס קוסטלו.
כמו כן, בארלז קורט פעל בעבר מרכז התערוכות ארלז קורט, אשר בו התקיימו תערוכות ומופעים עד סגירתו ובהמשך גם הריסתו.
בשכונה נמצאת קהילה גדולה של מהגרים מהפיליפינים, ובהתאם בשכונה חנויות רבות המוכרות מזון מיובא מהפיליפינים ומסעדות פיליפיניות רבות.
הערות שוליים

↑  אוכלוסייה לפי שכונות בממלכה המאוחדת.
| הרובע המלכותי של קנזינגטון וצ'לסי |
| --- | --- | --- |
| שכונות | אלברטפוליס • בלגרביה • ברומפטון • צ'לסי • ארלז קורט • פארק הולנד • קנזינגטון • קנסאל טאון • נייטסברידג' • לאדברוק גרואוב • צפון קנזינגטון • נוטינג היל • דרום קנזינגטון • מערב ברומפטון |  |
| אתרים בעלי חשיבות | אנדרטת אלברט • בית הולנד • ארמון קנזינגטון וגני קנזינגטון • מוזיאון הצבא הלאומי • המוזיאון להיסטוריה של הטבע • רויאל אלברט הול • מוזיאון המדע • מוזיאון ויקטוריה ואלברט • שגרירות ישראל בלונדון |  |
| שווקים | שוק פורטובלו |  |
| --- | --- |
בקרת זהויות :  NLI: 987007467739805171  LCCN: n00112377  MusicBrainz: c244301d-decf-4cec-98c8-ecdeeb16b368  VIAF: 172460647   WorldCat (עם VIAF): 172460647 
דרך וולגרייב
גני פרובידנס
הנוער הדתי העובד והלומד

הסתדרות הנוער הדתי העובד והלומד היא תנועת נוער בעלת 65 סניפים ברחבי ישראל, התנועה הוקמה בשנת 1952.
היסטוריה

הסתדרות הנוער הדתי העובד והלומד נוסדה בתחילת שנות החמישים, בעקבות התעוררות של בעיות אצל נוער דתי עובד והרצון לטפל בצרכים אלו שלא במסגרת הנוער העובד והלומד הכללי, במהלך השנים הועברה הפעילות לנוער עובד ולומד ואחר כך התמקדה בנוער לומד.
התנועה מחולקת לשתי חטיבות:
החטיבה המקצועית
החטיבה החינוכית - מורכבת מהתנועה החינוכית ומחטיבת המוסדות והמקצועות הדתיים.
לתנועה גוון פוליטי של הפועל המזרחי.
מטרת התנועה

סיסמת התנועה בדומה לתנועת הנוער בני עקיבא – "תורה ועבודה" ומשמעותה שילוב בין חיי תורה לחיי העבודה.
התנועה מחנכת לנאמנות לתורה, לעם ישראל ולארץ ישראל תוך הגשמה עצמית של כל חניך וצפייה בטובת הכלל.
הגשמה ופעילות

מדי שנה יוצאים כשניים שלושה גרעיני נוער למסגרות חינוכיות במשקי הקיבוץ הדתי, מפעליה החינוכיים הם במסגרות סניפים הפרוסים בארץ, ישיבות מקצועיות (תיכון דתי - מקצועי), מחנות קיץ ושבתות עיון לנוער.
הסטור

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  61°57′16″N 6°53′42″W﻿ / ﻿61.9544°N 6.895°W﻿ / 61.9544; -6.895
 שטח:  6.1 קילומטר רבוע
 גובה מרבי:  Múlin, Eggjarrók
 נתונים מדיניים
 מדינה:  איי פארו איי פארו
 אוכלוסייה:  25
 אזור זמן:  UTC+0
  (למפת איי פארו מוגדלת) טורסהאבן קלאקסוויק סאנדורהסטור(למפת איי פארו רגילה) טורסהאבן קלאקסוויק סאנדורהסטור
 
מפת האי הסטור
הסטור (בפארואזית: Hestur) הוא אחד מאיי פארו.
האי מצוי במרכז שרשרת האיים, מערבית לסטריימוי, ודרומית לקולטור.
משמעות שם האי בפארואזית שם האי היא סוס.
באי ארבעה הרים: נקור (296 מטרים), מולין (421 מטרים), אגיארוק (421 מטרים) ואלואסטאקור (125 מטרים), המצוי בחוף המערבי של האי. רוב שטח האי ביצתי, ומצויים בו ארבעה אגמים קטנים, שהגדול בהם הוא אגם פאגראדאלסבאטן. בקצה הדרומי ביותר של האי, הקרוי האאלור (Haelur) ניצב מגדלור.
באי כפר אחד הקרוי על שם האי "הסטור". הכפר נמצא בחוף המזרחי של האי, במיקום 61°57′27″ צפון 6°53′13″ מערב, ומתגוררים בו כ-40 תושבים.
הינדי זהרה

| --- | --- |

 לידה:  20 בינואר 1979 (בת 45) קוריבגה, מרוקו 
 מוקד פעילות:  מרוקו 
 תקופת הפעילות:  מ-2009 
 סוגה:  מוזיקת פופ 
 שפה מועדפת:  צרפתית, שפות ברבריות, ערבית 
 פרסים והוקרה:  Knight of the Order of National Merit (21 באוגוסט 2016)  Victory of the album of traditional musics or musics of the world (2011)  Victory of the album of traditional musics or musics of the world (2016) 
 www.hindi-zahra.com
 פרופיל ב-IMDb
 
הזמרת הינדי זהרה בפסטיבל פאוזה גיטאר, יולי 2015.
הינדי זהרה (בטמאזיגט : ⵀⵉⵏⴷⵉ ⵣⴰⵀⵕⴰ, בערבית : هندي زهرة, נולדה ב -20 בינואר 1979 בחוריבגה, מרוקו) היא זמרת ושחקנית מרוקאית. כשהחליטה על שם במה, היא פשוט היפכה את שם המשפחה ושמה הפרטי. שיריה הם בעיקר באנגלית, ולפעמים כוללים מילים בשפה הברברית, כמו בשיר "Imik Si Mik".
זהרה מושפעת ממוזיקאיות דוגמת שייח'ה רימיטי, והיא מושווית רבות לבת' גיבונס מלהקת פורטיסהד, בילי הולידיי, פטי סמית ונורה ג'ונס.
קריירה

זהרה גדלה בחוריגבה, מרוקו, עם אמה הרקדנית והשחקנית. בגיל 15 עזבה את לימודיה ועברה לפריז לגור עם אביה, שהיה חייל. בגיל 18 עבדה בלובר.
זהרה לימדה את עצמה לנגן במגוון כלי נגינה ולכתוב ולהלחין את שיריה.
ב-2009 הוציאה את ה-EP הראשון שלה, Hindi Zahra, שכלל שירים כמו Beautiful Tango, Oursoul, Try, ו-Stand Up, אשר נכללו יחד עם 11 שירים נוספים באלבום האולפן הראשון שלה, Handmade, אשר יצא בינואר 2010. הקליפ לשיר הפתיחה Beautiful Tango נעשה על ידי הבמאי הצרפתי טוני גאטליף. השיר Stand Up נבחר לקמפיין פרסום של וסטרן יוניון. בחודש יוני 2010 היא שיתפה פעולה עם המוזיקאי הצרפתי בלונדטו באלבום הבכורה שלו Bad Bad Things. בחודש נובמבר 2010, זהרה זכתה בפרס קונסטנטין לאלבום הטוב ביותר. בפברואר 2011, היא זכתה בפרס Victoires de la Musique (צר') לאלבום מוזיקת עולם הטוב ביותר.
בשנת 2014 היו לה תפקידים בסרטים The Narrow Frame of Midnight של טאלה חחדיד ו-The Cut של פאטי אקין.
דיסקוגרפיה > אלבומים

| שנה | אלבום | מקום במצעדים> בלגיה   (Vl)   | מקום במצעדים> בלגיה  (Wa)   | מקום במצעדים> צרפת | מקום במצעדים> שוודיה  | מקום במצעדים> שווייץ  |
| --- | --- | --- | --- | --- | --- | --- |
| 2010 | Handmade | 22 | 35 | 17 | 29 | 58 |
| 2015 | Homeland | 64 | 68 | 27 | - | - |

2011: Handmade Deluxe Edition (עם שירים שלא פורסמו בעבר)
דיסקוגרפיה > EP

2009: Hindi Zahra ‏(EP)
2011: Until the Next Journey ‏(EP)
דיסקוגרפיה > סינגלים

| שנה | יחיד | מקום במצעדים> בלגיה (Wa) | מקום במצעדים> צרפת   | מקום במצעדים> גרמניה | אלבום |
| --- | --- | --- | --- | --- | --- |
| 2010 | "Beautiful Tango" | 9 *  (Ultratip) | - | 85 | Handmade |
| 2015 | "Any Story" | - | 88 | - | Homeland |

2010: "Stand Up"
2010: "Imik Si Mik"
2011: "Fascination"
הערות שוליים

↑  Ammour, Idi (27 באפריל 2015). "La douceur de l'Orient aux inflexions des touaregs et de la langue berbère: Homeland, le nouvel album de Hindi Zahra" (בצרפתית). Algiers: djazairess.com. {{cite web}}:  (עזרה)
↑  "Hindi Zahra - Music for the Soul". EFI-News.com. 21 בספטמבר 2011. אורכב מ-המקור ב-13 בדצמבר 2011. {{cite web}}:  (עזרה)
↑  "Hindi Zahra: If music be a tree". Thedailynewsegypt.com. 24 ביוני 2010. {{cite web}}:  (עזרה)
1 2  "Hindi Zahra biography". Hindi-zahra.com. 23 במרץ 2011. אורכב מ-המקור ב-11 ביולי 2011. {{cite web}}:  (עזרה)
↑  "Hindi Zahra, une voix nomade entre Orient et Occident". Leparisien.fr. 22 במאי 2010. {{cite web}}:  (עזרה)
↑  Par PHILIPPE BROCHEN. "Hindi Zahra, prix Constantin 2010". Next.liberation.fr.
↑  "Les Victoires de la musique de 2011 (The 2011 Music's Victories)". Transparent.com. 11 בפברואר 2011. {{cite web}}:  (עזרה)
↑  "Hindi Zahra discography". ultratop.be/nl/. Hung Medien.
1 2  "Hindi Zahra discography". ultratop.be/fr/. Hung Medien.
1 2  "Hindi Zahra discography". lescharts.com. Hung Medien.
↑  "Hindi Zahra discography". swedishcharts.com. Hung Medien.
↑  "Hindi Zahra discography". hitparade.ch. Hung Medien.
| --- | --- |
בקרת זהויות :  BnF: cb161778711 (data)  GND: 14129521X  ISNI: 0000 0001 1454 4701  LCCN: no2013081985  MusicBrainz: 34964ede-3103-4023-93c8-ee514abdcb3b  NKC: xx0132714  SUDOC: 158024540  VIAF: 107053871   WorldCat (עם VIAF): 107053871 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הינדי זהרה".
בית מקס ליבלינג

| --- | --- |

 מידע כללי
 סוג:  בית מגורים למשפחה אחת 
 כתובת:  רחוב אידלסון 29, תל אביב-יפו
 מיקום:  תל אביב-יפו
 מדינה:  ישראל
 הקמה ובנייה
 תקופת הבנייה:  ?–1936
 תאריך פתיחה רשמי:  1936 
 אדריכל:  דב כרמי
 סגנון אדריכלי:  בניין מודרניסטי בסגנון באוהאוס
 מידות
 קומות:  3
 קואורדינטות:  32°04′24″N 34°46′13″E﻿ / ﻿32.0734°N 34.7704°E﻿ / 32.0734; 34.7704
 www.lieblinghaus.org
 he
 
בית מקס וטוני ליבלינג הידוע גם כ"בית ליבלינג", הוא בניין מודרניסטי בסגנון הבינלאומי בעל משמעות אדריכלית בתל אביב, ישראל. הבית ממוקם ברחוב אידלסון 29, תוכנן על ידי האדריכל דב כרמי ונבנה בשנת 1936.
בבית שוכן כיום מרכז העיר הלבנה, שיתוף פעולה ישראלי גרמני, לקידום וחשיפת תחום האדריכלות, השימור והפיתוח העירוני, בדגש על האדריכלות המודרנית.
היסטוריה

בית ליבלינג, בן שלוש קומות, נבנה במקור עבור הקבלן מקס ליבלינג ואשתו טוני. בני הזוג עלו לארץ מברלין בשנת 1933 ועברו להתגורר בבית כאשר נחנך. הזוג התגורר בקומה העליונה, ובנוסף גרו בו גם רופא הילדים פרופ' לודוויג פרדיננד מאייר והגינקולוג פרופ' יוסף (גוסטב) אשרמן.
הבית ממוקם ברחוב אידלסון ושוכן באזור כיכר ביאליק. באזור זה, סביב הכיכר שהייתה בעבר נחשבת למרכז התרבותי של העיר, נבנו בעבר מספר בתים היסטוריים, כמו ביתו של חיים נחמן ביאליק, ובית העיר תל אביב-יפו.
המבנה עצמו תוכנן על ידי האדריכל זוכה פרס ישראל דב כרמי והמהנדס צבי ברק וכולל מאפיינים מובהקים של הסגנון הבינלאומי.
עם מותה של טוני ליבלינג בשנת 1963, בהיותה חשוכת ילדים, היא הורישה את הבניין לעירייה, לשימוש תרבותי-חינוכי. בצוואתה הורתה ליבלינג להפוך אותו למעון ילדים, בית אבות או מוזיאון. לאחר פטירתה התגוררו בבית אחייניותיו של מקס-  רוזה והרופאה סבינה ליבלינג.
עברו יותר מ־50 שנים, בהן שימש הבניין למשרדים ולמשפחתון, בין השאר, עד שצוואתה הוגשמה.
בשנת 2003 הכריז ארגון אונסק"ו על אזורי העיר הלבנה בתל אביב כ"אתר מורשת עולמית" ובכך הפך לאתר השישי שהצטרף לחמשת אתרי המודרנה בעולם.
הקמת מרכז העיר הלבנה נעשתה מתוך הכרה בנוף האדריכלי הייחודי של תל אביב, בה נמצאים למעלה מ-4,000 בניינים שנבנו בסגנון הבינלאומי, המכונה גם "באוהאוס".
מחוז העיר הלבנה של תל אביב, המיועד להיות אתר מורשת עולמית, הוא האוסף הגדול ביותר בעולם של מבנים בסגנון הבאוהאוס הגרמני.
בשנת 2014 בית מקס וטוני ליבלינג היה אחד מעשרת המבנים המודרניסטים הראשונים שקיבלו מענקי שיקום במסגרת "Keeping It Modern", יוזמה של קרן גטי.
שיפוץ

במהלך שנים רבות סבל הבניין, כמו מבנים רבים נוספים בעיר הלבנה, מפגעי הזמן.
בשנת 2015 מימנה ממשלת גרמניה את שיקום הבית כמוזיאון באוהאוס ממנו ניתן לתכנן ולפקח על שיקום ושימור מבני העיר הלבנה בתל אביב. מטרת הבניין המשוחזר היא לשמש כמוזיאון באוהאוס נוסף.
בקיץ 2017 החלה מלאכת השיפוץ והשימור של הבניין ברחוב אידלסון 29. בשונה מהרוב המכריע של הבניינים לשימור בעיר, לא הרסו בו את כל חללי הפנים אלא שימרו את הקירות הפנימיים בחלקים רבים מהבניין, ונותרה הצבעוניות המקורית והאריחים המקוריים.
במהלך פרויקט השיפוץ שימש הבניין כמודל חי של בניה בסגנון הבינלאומי, באתר בניה שנשאר פתוח עבור הציבור הרחב. במהלך פרויקט השיפוץ התקיימו במקום סדנאות מקצועיות וכן הדגמות של שלבי השימור במסגרת "פתוח לרגל שיפוצים". הבניין שופץ בשיתוף עיריית תל אביב וממשלת גרמניה במשך שנתיים בעלות של כ־8 מיליון שקל במימון העירייה, ועוד 12 מיליון שקל שתרמה ממשלת גרמניה.
מאחר שמשרד השיכון הגרמני היה מעורב בפרויקט השיפוץ, הותקנו באתר הבנייה פיגומים חדשניים העומדים בתקינה האירופאית. המחיר שלהם הוא פי 2.5 ממחירם של הפיגומים שנהוג להשתמש בהם בישראל. בגרמניה הפיגומים אלו נמצאים בשימוש כבר 30 שנה, אך בישראל מדובר בבשורה. הפיגומים אינם עשויים ממוטות ברזל ולוחות עץ, אלא מורכבים באופן מודולרי ומדויק מברזל מגלוון ומשטחי עץ מעובד (נגד החלקה) ועם אורך חיים משוער של 30 שנה, לאחר שעברו בקרה בסטנדרט גרמני.
הפיילוט של פרויקט זה עתיד להתפשט לאתרי בנייה בכל רחבי הארץ על מנת לשפר את בטיחות הפועלים.
תהליך השימור ארך כשנתיים. האדריכלית עדה כרמי־מלמד, בתו של דב כרמי וכלת פרס ישראל לאדריכלות, הופקדה על תכנון הבניין מחדש: "אבי בנה הרבה מאוד בתי דירות בתחילת דרכו. זאת הייתה עבודה מול לקוח משתמש אמיתי לכן נשמר קנה המידה האנושי בבניינים האלה".
כיום מהווה המרכז מוקד לקהילה האורבנית בתל אביב–יפו, ופועל לטיפוח דיאלוג ושיתופיות בתחומי המחקר, ההכשרה המקצועית והידע בתחומי השימור והאדריכלות.
כמו כן בבית ליבלינג מוצגות תערוכות רב תחומיות ומתארחים בו מרצים מתחומים שונים מישראל ומהעולם. הבית מכיל חללי תצוגה, מרחבי עבודה, מעבדת מחקר, בית קפה וגינה אקולוגית ברוח עיר גנים, ומתקיימים בו אירועים שונים, סיורים וסדנאות לציבור הרחב.
שימור המורשת המקורית של הבניין נעשתה גם מבחינת תוכן והתצוגה הקיימת כוללת בין היתר חפצים אישיים שונים שנמצאו בבתיהם של דיירי הבניין המקוריים "אוצרות" קטנים בצורת מכלי זכוכית לבדיקות שתן, חלקם מתוצרת "פלסטיין" ששימשו את הרופא, ד"ר יוסף (גוסטב) אשרמן, שהפעיל כאן מרפאה במשך שנים. בדירה של בני הזוג ליבלינג שרד כמעט בשלמותו המטבח מטיפוס "פרנקפורט", שהותאם לאקלים הישראלי. זהו מטבח שמבוסס על לימוד מעמיק של תנועות ופעולות בעת בישול ומותאם להן. חלקים מהמטבח, כמו מגירות למשל, שוחזרו באמצעות מדפסת תלת-ממד.
כמו כן נמצא במקום ספר מתכונים של משפחת שויער שגרה בעבר בבניין, והמתכון לשטרודל שלה ייכלל בתפריט בית הקפה במרכז. בנוסף, הושקה אפליקציית סיור קולי בבניין, שבה ניתן לקבל הסבר על הכרזת אונסקו על תל אביב כעיר לבנה, כמו גם על פרטים שונים בבניין, כמו למשל: הנישות המעוגלות, המבואות, תיבות הדואר, יציקות הטרצו ואף פרטים על חלק מדיירי הבניין.
עיצוב

הבית כולל מאפיינים מובהקים של הסגנון הבינלאומי, כמו כניסה מעוצבת הכוללת גם בריכת דגי נוי, חדר מדרגות מהודר ומרפסות שקועות.
הבית יוצא דופן בהיותו הבניין הראשון בישראל שהשתמש במרפסות שקועות-מוארכות, כאדפטציה לחלונות הרצועה (-חלונות המתמשכים כקו אופקי רצוף המשמש כמוטיב במעטפת הבניין וכיוון שהקירות אינם משמשים עוד כקירות נושאים ניתן לפתוח בהם כל פתח רצוי להכניס אור, אוויר ותחושת זרימה לתוך המבנה) של לה קורבוזיה. הקווים האופקיים מודגשים על ידי המרווחים הצרים בין מעקה הבניין לסככה; בבניין קימות השפעות עיצוביות של הדגשת הסגנון האופקי, כמו גם אפקט מעשי של הקרנת חום השמש הים תיכונית כלפי חוץ. הפרגולה המכוסה בעץ, אלמנט עיצובי הנראה לעיתים קרובות בירושלים, היא נדירה יותר בתל אביב.
במהלך השיפוץ נעשה מאמץ לשמר את סגנונו הייחודי של הבניין. לדברי רבקה כרמי, אדריכלית השיפוץ, הייחוד של הבניין נובע גם מהפרופורציות של חזית הבניין והקשר שלה לרחוב. המרפסות והחלונות הצרים מהווים תיווך בין החוץ לפנים ובידוד בפני רעש ואור.
המחקר שקדם לשיפוץ, וגם תכנונו וביצועו, לרוב בחומרים מסורתיים וטכניקות מסורתיות, נעשו בשיתוף מומחים מגרמניה שהציבו את טובת הבניין כקודמת לשיקולים אחרים. בחלק מהקירות הושארו שכבות הצבע הקודמות וחלקם נצבעו מחדש בצבעים המקוריים של לה קורבוזייה. החלונות, המשקופים והדלתות שוקמו לפרטים, עד לרמת העיניות המתכווננות בדלתות. בשיקום החזית שוּמר הטיח המקורי ככל הניתן והסדקים תוקנו בטכניקה מיוחדת, ולא בהחלפת הטיח כולו.
גלריית תמונות

שילוט בכניסה לבית מקס וטוני ליבלינג
מקלחת בבית מקס וטוני ליבלינג. במהלך השיפוץ במקום, לא הרסו בו את כל חללי הפנים אלא שימרו את הקירות הפנימיים בחלקים רבים מהבניין, ונותרה הצבעוניות המקורית והאריחים המקוריים.
כיתוב ליד דלת הכניסה שהובילה לדירת משפחת ליבלינג
בית הקפה בקומת הכניסה של הבניין המשוחזר. במהלך השיפוץ נמצא במקום ספר מתכונים של משפחת שויער שגרה בעבר בבניין, והמתכון לשטרודל שלה ייכלל בתפריט בית הקפה
קוביות סוכר כמו של פעם בבית הקפה בקומת הכניסה של הבניין המשוחזר
כיורים בבית מקס וטוני ליבלינג ששימשו בעבר לכביסה
כורסה בסלון בית מקס וטוני ליבלינג
עץ בתוך בית מקס וטוני ליבלינג
בית מקס וטוני ליבלינג, מרכז העיר הלבנה, בניין מודרניסטי בסגנון באוהאוס בעל משמעות אדריכלית
הספרייה בבית מקס וטוני ליבלינג, מרכז העיר הלבנה, בניין מודרניסטי בסגנון באוהאוס בעל משמעות אדריכלית
תערוכה המוצגת על הקירות בבית מקס וטוני ליבלינג, מרכז העיר הלבנה, בניין מודרניסטי בסגנון באוהאוס בעל משמעות אדריכלית
תערוכה המוצגת על הקירות בבית מקס וטוני ליבלינג, מרכז העיר הלבנה, בניין מודרניסטי בסגנון באוהאוס בעל משמעות אדריכלית
גינה משותפת בחצר בית מקס וטוני ליבלינג
כניסה לבית מקס וטוני ליבלינג, מרכז העיר הלבנה
ראו גם

מרכז באוהאוס
מוזיאון הבאוהאוס
העיר הלבנה
הערות שוליים

↑  Stein, Claudia (2015). Tel Aviv: Der Reiseführer. p. 66. ISBN 3734774314.
1 2  Metzger-Szmuk, Nitza (2004). Des maisons sur le sable: Tel-Aviv, mouvement moderne et esprit Bauhaus. éditions de l’éclat. p. 87. ISBN 2841620778.
1 2 3 4 5  בית ליבלינג – מרכז העיר הלבנה, באתר עיריית תל-אביב-יפו
1 2 3   נעמה ריבה, שימור בר השגה ורב-שכבתי ב"בית ליבלינג", באתר הארץ, 18 בספטמבר 2019
↑  טוני ליבלינג פטירה: 27 Aug 1963 BillionGraves Record, באתר BillionGraves
1 2 3 4 5 6 7  יונת נחמני, בית אב: בית ליבלינג יעמוד במרכז חגיגות ה־100 לבאוהאוס, באתר כלכליסט, 11 בספטמבר 2019
↑  עלינו, באתר LIEBLING HAUS
↑  UNESCO, Decision Text, World Heritage Centre.
↑  Testado, Justine (10 בספטמבר 2014). "The Getty Foundation selects the first 10 modern projects to receive grants in worldwide preservation effort". Archinet. נבדק ב-13 ביולי 2015. {{cite news}}:  (עזרה)
↑  "The Getty Foundation Announces Major Philanthropic Initiative Focused On Conserving 20th Century Architecture". getty.edu. Getty Foundation. אורכב מ-המקור ב-2015-07-13. נבדק ב-13 ביולי 2015. {{cite web}}:  (עזרה)
↑  "Germany giving $3.2M to help Tel Aviv preserve Bauhaus buildings". JTA. 12 ביולי 2015. נבדק ב-13 ביולי 2015. {{cite news}}:  (עזרה)
↑  "Saving the world's largest Bauhaus settlement". Deutsche Welle. 21 ביוני 2015. נבדק ב-13 ביולי 2015. {{cite news}}:  (עזרה)
↑  "Germany Donated $3.2 Million to Restore the World's Largest Collection of Bauhaus Buildings". Architectural Digest. 20 במאי 2015. נבדק ב-13 ביולי 2015. {{cite news}}:  (עזרה)
↑  Achterhold, Gunda (24 במרץ 2014). "A network for the White City". DE. נבדק ב-13 ביולי 2015. {{cite news}}:  (עזרה)
↑  אודות, באתר white-city-center (באנגלית)
1 2  מיכאל יעקובסון, האם הפיגומים הגרמניים היקרים והבטיחותיים יצילו את פועלי הבניין?, באתר Xnet‏, 21 בפברואר 2019
הסרטים המוזיקליים הגדולים ביותר

כחלק מסדרת 100 שנים, הסרטים המוזיקליים הגדולים ביותר (באנגלית: AFI's Greatest Movie Musicals) היא רשימת הסרטים המוזיקליים הטובים ביותר בקולנוע האמריקאי במהלך המאה העשרים. הרשימה הוצגה על ידי מכון הסרטים האמריקאי בהוליווד בול ב-3 בספטמבר 2006. בשונה ממרבית הרשימות הקודמות בסדרה, היא אינה כוללת 100 זוכים, אלא 25 בלבד, והיא לא הוצגה בתוכנית טלוויזיה.
הרשימה

| # | סרט | שנה | אולפן |
| --- | --- | --- | --- |
| 1 | שיר אשיר בגשם | 1952 | MGM |
| 2 | סיפור הפרברים | 1961 | יונייטד ארטיסטס |
| 3 | הקוסם מארץ עוץ | 1939 | MGM |
| 4 | צלילי המוסיקה | 1965 | פוקס המאה ה-20 |
| 5 | קברט | 1972 | Allied Artists |
| 6 | מרי פופינס | 1964 | חברת וולט דיסני |
| 7 | כוכב נולד | 1954 | האחים וורנר |
| 8 | גבירתי הנאווה | 1964 | האחים וורנר |
| 9 | אמריקאי בפריז | 1951 | MGM |
| 10 | פגוש אותי בסנט לואיס | 1944 | MGM |
| 11 | המלך ואני | 1956 | פוקס המאה ה-20 |
| 12 | שיקגו | 2002 | מירמקס |
| 13 | רחוב 42 | 1933 | האחים וורנר |
| 14 | כל הג'אז הזה | 1979 | פוקס המאה ה-20 |
| 15 | כובע צילינדר | 1935 | RKO |
| 16 | מצחיקונת | 1968 | Columbia |
| 17 | קרון הלהקה | 1953 | MGM |
| 18 | יאנקי דודל דנדי | 1942 | האחים וורנר |
| 19 | יום בניו יורק | 1949 | MGM |
| 20 | גריז | 1978 | סרטי פרמאונט |
| 21 | שבע כלות לשבעה אחים | 1954 | MGM |
| 22 | היפה והחיה | 1991 | חברת וולט דיסני |
| 23 | ברנשים וחתיכות | 1955 | MGM |
| 24 | Show Boat | 1936 | Universal |
| 25 | מולין רוז' | 2001 | פוקס המאה ה-20 |
בעיית הסכומים החלקיים

במדעי המחשב, בעיית הסכום החלקי (Subset Sum Problem) היא בעיה חשובה בתורת הסיבוכיות ובקריפטוגרפיה. הבעיה היא כזו: בהינתן קבוצה של מספרים שלמים, האם קיימת תת-קבוצה לא ריקה שלה שסכום איבריה הוא אפס? לדוגמה, בהינתן הקבוצה {7-,3-,2-,8,5} כקלט לבעיה, התשובה תהיה חיובית, והקבוצה שסכומה אפס תהיה {2-,3-,5}. בעיה זו היא NP-שלמה.
בעיה שקולה לבעיה זו היא כדלקמן: בהינתן קבוצת מספרים שלמים I, ומספר נוסף s, האם קיימת תת-קבוצה לא ריקה של I שסכום איבריה הוא s?
ניתן גם לחשוב על בעיית הסכום החלקי כעל מקרה מיוחד של בעיית תרמיל הגב.
מקרה מיוחד של בעיה זו היא בעיית החלוקה(אנ'), בה נשאלת השאלה האם קיימת תת-קבוצה שסכום איבריה שווה לסכום כל האיברים שאינם בתת-קבוצה זו. הבעיה נכללה ב-21 הבעיות ה-NP שלמות של קארפ, שם היא נקראת "בעיית תרמיל הגב" (כיום, כאמור, שם זה משמש לבעיה אחרת).
אלגוריתמים לפתרון הבעיה

בעיה זו היא NP-שלמה, לכן עדיין לא נמצא אלגוריתם הפותר אותה בזמן יעיל. לעומת זאת, ניתן לפתור את הבעיה באמצעות אלגוריתם פסאודו פולינומי, ובאמצעות אלגוריתם פולינומי מקרב.
אלגוריתמים לפתרון הבעיה > אלגוריתם לפתרון בזמן אקספוננציאלי

יש מספר דרכים לפתור את בעיית הסכום החלקי בזמן אקספוננציאלי בגודל הקבוצה. האלגוריתם הנאיבי ביותר יבדוק את כל תתי הקבוצות האפשריות, ויבדוק האם סכומן מתאים להגדרת הבעיה. זמן הריצה של אלגוריתם כזה יהיה  O(2^{n}n), שכן ישנן  2^{n} תתי קבוצות שהאלגוריתם יבדוק, ובכל קבוצה כזו יש לכל היותר  n איברים שהאלגוריתם יסכום.
קיים גם אלגוריתם טוב יותר שרץ בזמן  O(2^{\frac {n}{2}}) שהוצג לראשונה על ידי הורוביץ וסהני(אנ') בשנת 1972. האלגוריתם פועל באופן הבא:
נחלק את הקלט לקבוצות T ו-U בגודל  {\frac {n}{2}} כל אחת.
נחשב את הקבוצות A ו-B כאשר A היא קבוצת כל הזוגות הסדורים  (a_{i},p_{i}) כך ש- p_{i} הוא קידוד של בחירת איברים ב-T שסכומם הוא  a_{i} ובאותו אופן B היא קבוצת הזוגות  (b_{i},q_{i}) עבור U.
נמיין את A ו-B בסדר עולה.
נחפש זוג  (a_{i},p_{i}) ו- (b_{j},q_{j}) כך שמתקיים  a_{i}+b_{j}=s.
אלגוריתם זה דורש מקום  O(2^{\frac {n}{2}}) מאחר ש-A ו-B הן בגודל כזה כל אחת (הן מייצגות את קבוצות החזקה של קבוצות בגודל  {\frac {n}{2}}).
כדי להראות את הטענה לגבי זמן הריצה, צריך להראות שניתן לבנות את הקבוצות באופן ממוין בזמן  O(2^{\frac {n}{2}}) ולחפש זוג מתאים בזמן דומה. הזמן של המיון נובע מהדרך בה בונים את A ו-B. את החיפוש ניתן לבצע בזמן הדרוש באופן הבא:
נסמן  i=1,j=|B|
אם  a_{i}+b_{j}>s, נסמן  j=j-1
אחרת, אם  a_{i}+b_{j}<s, נסמן  i=i+1
אחרת, נחזיר את איחוד הקבוצות המקודדות על ידי  p_{i} ו- q_{j}
אלגוריתמים לפתרון הבעיה > אלגוריתם לפתרון בזמן פסאודו פולינומי

פתרון בזמן פסאודו פולינומי אומר שעבור בעיה זהה בה הקלט הוא בבסיס אונרי קיים פתרון הרץ בזמן פולינומי.
הפתרון לבעיה הזו משתמש בתכנון דינמי. נניח שהקלט הוא מהצורה  X_{1},...,X_{n}, ועלינו לבדוק האם קיימת תת-קבוצה שסכום איבריה הוא אפס. יהא  A הסכום של כל האיברים השליליים בקבוצה, ויהא  B הסכום של כל האיברים החיוביים בה.
נגדיר את הפעולה הבוליאנית  Q(i,s) להיות התשובה לשאלה: "האם קיימת תת-קבוצה של  X_{1},...,X_{i} שסכום איבריה הוא  s ?". ברור כעת כי פתרון הבעיה הוא  Q(n,0).
נבחין כי עבור  A>s,s>B מתקיים  \forall i:Q(i,s)=false. כעת, ניצור טבלה בגודל  n*(B-A), כאשר הערך בנקודה  (i,j) יהיה  Q(i,A+j), ונמלא את הטבלה מלמטה למעלה ומשמאל לימין באמצעות הרקורסיה הבאה:
מקרה הבסיס:  Q(1,s):=(x_{1}==s)
עבור  i=2,...,n:  Q(i,s):=Q(i-1,s)or(x_{i}==s)orQ(i-1,s-x_{i})
מילוי כל תא לוקח זמן  O(1) כי ערכי הטבלה שהוא משתמש בהן בפסוק הלוגי ידועים כבר מחישובים קודמים, ולכן זמן מילוי הטבלה יהיה  O(n*(B-A)).
הפתרון לא נחשב פולינומי בתורת הסיבוכיות כיוון שהערך  B-A אינו פולינומי בגודל הבעיה, שהוא מספר הביטים שדרוש כדי לייצג אותם. האלגוריתם הוא פולינומי בערכים של  A ושל  B, שהם אקספוננציאליים במספר הביטים שלהם.